D acu kan, Chantal Connochie-Bourgne (2005 : 3) mi d-temmeslay ɣef wanecta, tesken-d tiwuriwin-a uɣalent ɣer kra n yimura amzun d asanzi67 n unasir ; ayen? D asanzi, imi zun kukran ad asen-d-iban i yimeɣriyen d awexxer ɣef usentel agejdan mebla lmeɛna. Nettat tesseflali-d kuẓt twuriwin : tukksa ɣef wul, aselmed, tamsirt, asmeḍren68 aseklan. Tiwuriwin-a, zemrent ad d-kecment akk deg twuri tis snat i d-tefka Aude Druelle : tawuri tasensekdant.